Projektni rad: Prikaz potencijala biomase u Šumadiji i zapadnoj Srbiji

Izveštaj 12/12/2023

Poštovani profesore, šaljem Vam dosadašnji napredak na svom projektnom zadatku. Izvinjavam se na neažurnosti u izveštavanju, imao sam nepredviđenih kadrovskih i strukturnih promena na svom primarnom poslu.

U prvoj fazi projekta bilo je potrebno prikupiti podatke za dalju obradu, rok za prikupljanje podataka je bio kraj novembra meseca. Podaci su podeljeni u tri kategorije i odnose se na površine pod šumama ili pod usevima i geoprostorne podatke.

* 1. Prikupljanje podataka o površinama pod šumama je izvršeno sa sajta Republičkog zavoda za statistiku u vidu Eksel tabele, šaljem u prilogu
  2. Prikupljanje podataka o površinama pod usevima je izvršeno sa sajta Republičkog zavoda za statistiku u vidu Eksel tabela: Očekivana proizvodnja pšenice, malina i višanja i zasejane površine kukuruza, šećerne repe, suncokreta i soje, stanje 23.05. 2023., biljna proizvodnja 2021-23 i zasejane površine u jesenjoj setvi, stanje 23.11.2022., šaljem u prilogu
  3. Geoprostorni podaci o Srbiji preuzeti su iz ranijih projekata, u vidu šejpfajla Opštine\_SRB koji sadrži podatke o svim opštinama i upravnim okruzima u Srbiji

Druga faza projekta odnosi se na obradu prikupljenih podataka i kreiranje zajedničke geoprostorne baze podataka.

**2.1.** Formiranje klasa podataka izvršeno je na osnovu raspoloživih tabela. Dostupni podaci su podeljeni u sledeće klase: pšenica, kukuruz, ječam, ovas, raž, šećerna repa, soja, suncokret, uljana repica i šume

Srdačan pozdrav,

Ivan Jović